[image: sigla_pmt_cmyk]ROMÂNIA
JUDEŢUL TIMIŞ
MUNICIPIUL TIMIŞOARA
SERVICIUL ŞCOLI SPITALE BAZE SPORTIVE
NR.SC2019-29779/20.11.2019


RAPORT DE SPECIALITATE
Privind  închirierea imobilului, situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.

     Având în vedere Expunerea de motive nr. SC2019-29779/20.11.2019  a Primarului Municipiului Timişoara şi Proiectul de hotărâre privind închirierea imobilului, situat în Timişoara, Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă   Timişoara.
     Facem următoarele precizări:
    Imobilul situat în Bv. Revoluţiei nr.12, înscris în CF nr. 415747 Timişoara, cu nr. cad 415747, compus din clădire  cu D+P+2E, clădire  cu D+P cu suprafaţa construită  desfăşurată de 1442  mp  şi teren  construit şi neconstruit  în suprafaţă de 445 mp a fost retrocedat în baza Legii nr.10/2001.
    Conform prevederilor art.16 alin.2 din Legea nr. 10/2001, proprietarii  au menţinut afectaţiunea  imobilului pe o perioadă de 5 ani de la data retrocedări, cu o chirie de de 7103/lei/lună, stabilită conform tarifelor prevăzute de HG. nr. 1886/2006 pentru stabilirea cuantumului chiriilor aferente imobilelor restituite, modificată  şi completată cu HG  nr. 343/11.04.2007. Perioada  de menţinere  afectaţiuni  imobilului a expirat  la data de 01.12.2014.
     Întrucât în anul 2014 nu s-a dispus de un alt spaţiu pentru  mutarea Clinici de Cardiologie – ASCAR, Comisia de Negociere cu Terţii a Consiliului Local a negociat cu  proprietarii, închirierea imobilului cu o chirie de  21.000 lei/lună pe o perioadă de 1 an, cu posibilitatea  prelungiri. Închirierea imobilului  a fost  aprobată prin HCL nr.547/11.11.2014.
     Locaţiunea  a fost prelungită  pe câte un an  cu aceiaşi chirie, prin HCL nr. 118/18.10.2016 , HCL nr. 429/21.11.2017,  până la  data de 30.11.2018.
     Imobilul a trecut prin sucesiune în proprietatea d-nei  Freund Pauline Ingrid şi d-nei Freund Caroline Louise în cote de ½  parte fiecare.
    În data de 22.11.2018, Comisia  de Negociere cu Terţii a Consiliului Local a negociat  cu  dl. Ţîrnea Titu în calitate de împuternicit al proprietarelor,  închirierea imobilului din  Bv. Revoluţiei 1989 nr. 12 în care funcţionează Clinica de Cardiologie – ASCAR,  la preţul de 22.000 lei/lună  pe o perioadă de un an. Contractul de închiriere încheiat în baza HCL  623/28.11.2018,  expiră la data de  30.11.2019.
      Spitalul Clinic Municipal de Urgenţă Timişoara, prin adresa  nr. E- 4056/ 10.10.2019, înregistrată la Primăria Municipiului Timişoara sub  nr. SC2019-25770/11.10.2019, a transmis adresa  cu nr. I-022292/10.10.2019 a dl. Ţîrnea  Titu în calitate de reprezentant al proprietarelor, prin care îşi exprimă  acordul de a încheia un nou contract de închiriere pentru perioada 01.12.2019-31.12.2020, în aceleaşi condiţii, cu excepţia  cuantumului chiriei. 
  Prin Raportul de  evaluare întocmit de SC  FIDOX SRL Braşov  la data de 28.10.2019, chiria de piaţă pentru  imobilul din  Bv. Revoluţiei 1989 nr. 12   a fost   stabilită  la suma de  24.150,00 lei/lună.
  Solicitarea Spitalului Clinic Municipal de Urgenţă Timişoara a fost transmisă la Comisia de Negociere cu Terţii a Consiliului Local  care a negociat  cu dl Ţîrnea Titu în calitate de  împuternicit al  proprietarelor, închirierea  imobilului din  Bv. Revoluţiei 1989 nr. 12 în care funcţionează Clinica de Cardiologie – ASCAR , la preţul de 23.500 lei/lună,  pe perioada 01.12.2019-31.12.2020, conform Procesului verbal nr. 9/19.11.2019.
     Conform prevederilor art.199, alin.1 din Legea nr. 95/2006 privind reforma în domeniul sănătăţii, republicată, autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale.
     Contractul  de închiriere se va încheia între proprietarii imobilului  şi Spitalul  Clinic Municipal de Urgenţă Timişoara în calitate de chiriaş şi va fi avizat de  Municipiul Timişoara.
    Chiria se asigură din. cap. 66.02 Sănătate alin. 51.01.46- transferuri de la bugetele locale către instituţii publice şi activităţii finanţate integral sau parţial din venituri proprii pentru finanţarea sănătăţii şi va fi achitată  prin Spitalul Clinic Municipal de Urgenţă Timişoara.
    Având în vedere prevederile legale expuse în prezentul raport şi a faptului că  municipalitatea şi Spitalul Clinic Municipal de Urgenţă Timişoara nu dispun de un alt  spaţiu în care să  fi translocate secţiile Clinici de Cardiologie ASCAR;
    - considerăm că proiectul de hotărâre privind închirierea imobilului situat în Timişoara, Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă Timişoara, îndeplineşte condiţiile pentru a fi supus dezbaterii  Consiliului Local al Municipiului Timişoara.                                                                                                                          

                                                                                                                 

               

                   ŞEF SERVICIU,		                                             CONSILIER,
                    Anca Lăudatu                                                             Ioana Ciucur           

